LOKALE VEDTEKTER FOR KYRKJEKRINSEN SKOLEFRITIDSORDNING

1. **Retningslinjer**

Skolefritidsordningen (SFO) eies og drives av Bergen Kommune i samsvar med lov og forskrifter gitt av departement, de krav som gjelder for statstilskudd og kommunale vedtak. SFO er hjemlet i Opplæringsloven § 13-7 Skolefritidsordningen (SFO).

1. **Formål**

Skolefritidsordningen er et fritidstilbud før og etter skoletid for skoleelever på 1.- 4.trinn, og for elever med særskilte behov på 5. - 7. trinn. I SFO blir det lagt til rette for lek, kultur- og fritidsaktiviteter med utgangspunkt i barnas alder, funksjonsnivå og interesser. SFO drives etter skolens verdigrunnlag og i tett samarbeid med skolen. Skolens ordensregler og kapittel 12 om elevenes skolemiljø gjelder også for SFO. Det er likevel viktig å huske at skolefritidsordningen skal være noe annet enn skole siden dette er barnas fritid.

1. **Åpningstider**

Kyrkjekrinsen SFO har åpent 7:15-16:30 alle hverdager, med unntak av 5 planleggingsdager i løpet av skoleåret, i romjulen, mandag-onsdag i påsken og juli måned. I skolens høstferie og vinterferie er vi også åpen 7:15-16:30.

1. **Opptak/Opptakskriterier**

Det kan søkes om SFO-plass hele året. Det søkes elektronisk via Vigilo foresatt portal. Alle ved skolens 1.-4.klasse har rett på plass på SFO.

1. **Oppsigelse**

Oppsigelse/endring av SFO plass skjer via Vigilo sin foresatt portal. Oppsigelsestid er en måned, gjeldende fra den 1. i påfølgende måned. Ved oppsigelse meldt inn etter påbegynt april måned, må man betale ut skoleåret. (Jmf. Vedtekter for Bergen kommunes skolefritidsordninger §6)

1. **Betaling av opphold**

Prisene for de ulike plasstypene i Bergen kommune blir vedtatt av bystyret i forbindelse med årlig budsjettbehandling. Betalingen blir fakturert elleve ganger per år. Juli er betalingsfri måned.

**7. Priser og plasstyper**

1.-3.trinn:

Hel plass: kr.639,-

Redusert plass: kr.0,-

Matpenger: kr.340,-

4.trinn:

Hel plass: kr.3.114,-

Redusert plass: kr.2476,-

Matpenge: kr. 340,-

Morgen plass: Pris per måned: 1168 Tid: 07.15-skolestart. (Ingen langdager).

Redusert plass:

På Kyrkjekrinsen er det to alternativer på redusert plass:

Alternativ 1: Fra klokken 07:15-14:30

Alternativ 2: Fra klokken 08:30-15:30

På langdager kan man velge mellom 3 alternativer:

1. 09.00-14.30
2. 10.00-15.30
3. 11 fulle dager 07.15-16.30
4. **Smøremåltid**

I tillegg til plassen må det betales matpenger på 340 kroner per måned. (Gjelder ikke morgenplass og dagplass). Smøremåltid blir servert en gang pr. dag, dette gjelder også på langdager. Dette er et enkelt og sunt måltid som også er arena for sosial samhandling mellom barn og voksne. Måltidet serveres på SFO basen og organiseres som café for barna.

1. **Økonomisk moderasjoner**

Familier med mer enn to barn i SFO, får 25% moderasjon fra og med barn nummer tre.

1. **Redusert foreldrebetaling**

Du må selv søke Bergen kommune om dette, og søknaden blir behandlet ut fra husholdningens samlede inntekt.

1. **Ledelse/bemanning**

SFO er en del av skolens virksomhet. Rektor har det overordnede pedagogiske, personalmessige og økonomiske ansvar for SFO. I tillegg har SFO egen avdelingsleder, som er en del av skolens lederteam. Barne- og ungdomsarbeidere og elevassistenter ansettes i forhold til antall barn. Personale tilknyttet barn med særskilte behov kommer i tillegg. De ansatte har taushetsplikt i henhold til forvaltningsloven. Det er en stor andel av de ansatte som også jobber i skolen. Ved ansettelse må de ansatte fremlegge politiattest. Samarbeidsutvalget ved skolen har rett og plikt til å behandle saker som gjelder SFO.

1. **Leke – og oppholdsareal**

Kyrkjekrinsen SFO har egen base, men benytter også skolens øvrige lokaler, uteareal og materiell.

**13. Kyrkjekrinsen skole/SFO sine rutiner for henting/hjemtur**

Personalet har ansvaret for barna når de er på SFO. Derfor er det viktig å vite på hvilken måte barna skal gå hjem, klokkeslett og lignende. Dette meldes inn via Vigilo SFO portal. De fleste barna på SFO har faste avtaler om henting og levering. Skal barna ha fri, gå hjem tidligere, gå hjem selv, hentes av andre enn vanlig, være med venner hjem eller lignende må vi alltid få melding om dette. Meldinger sendes skriftlig via Vigilo innen klokken 12.00 samme dag. Dette for at SFO-dagen skal være trygg og forutsigbar for både barna og de voksne.

1. **Endring av lokale vedtekter**

Endringer av disse vedtektene godkjennes av Samarbeidsutvalget.

